CELEX: 32011D0078
Language: ro
Date: 2011-02-03 00:00:00
Title: 2011/78/UE: Decizia Comisiei din 3 februarie 2011 privind anumite măsuri destinate prevenirii introducerii, din Rusia, a virusului pestei porcine africane pe teritoriul Uniunii Europene [notificată cu numărul C(2011) 503]  Text cu relevanță pentru SEE

4.2.2011   
            
            
               RO
            
            
               Jurnalul Oficial al Uniunii Europene
            
            
               L 30/40
            
         DECIZIA COMISIEI
   din 3 februarie 2011
   privind anumite măsuri destinate prevenirii introducerii, din Rusia, a virusului pestei porcine africane pe teritoriul Uniunii Europene
   [notificată cu numărul C(2011) 503]
   (Text cu relevanță pentru SEE)
   (2011/78/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (1), în special articolul 22 alineatul (1) a treia liniuță,
   întrucât:
   
               (1)
            
            
               Pesta porcină africană este o infecție virală extrem de contagioasă care afectează porcii domestici și porcii mistreți, care are potențialul unei extinderi foarte grave și rapide, neținând cont de frontierele naționale.
            
         
               (2)
            
            
               Din 2007, Rusia a raportat numeroase focare de pestă porcină africană la porcii domestici și mistreți răspândite pe întreg teritoriul acesteia.
            
         
               (3)
            
            
               În ianuarie 2011 un focar de pestă porcină africană a fost raportat aproape de frontiera Uniunii, în regiunea Sankt Petersburg. Prezența bolii respective în apropiere de frontiera Uniunii constituie un risc grav pentru efectivele de animale din Uniune.
            
         
               (4)
            
            
               Transportatorul trebuie să asigure, pentru fiecare mijloc de transport utilizat la transportul animalelor, păstrarea unui registru conținând informații privind curățarea și dezinfectarea, pentru o perioadă minimă de trei ani, în conformitate cu Directiva 64/432/CEE a Consiliului (2).
            
         
               (5)
            
            
               Importul de porcine și de produse pe bază de carne de porc originare din Rusia nu este autorizat, însă virusul care cauzează boala poate persista, de asemenea, într-un mediu contaminat în afara animalului-gazdă și poate fi astfel introdus în Uniune prin intermediul mijloacelor de transport care au transportat porcine.
            
         
               (6)
            
            
               Prin urmare, este necesar să se adopte anumite măsuri de protecție la nivelul Uniunii ținând cont de riscul de răspândire al bolii, de supraviețuirea virusului în mediu și de căile posibile ale transmiterii sale. În special, este necesar să se asigure că vehiculele care au transportat porcine și care intră pe teritoriul Uniunii din Rusia sunt curățate și dezinfectate în mod adecvat.
            
         
               (7)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   În sensul prezentei decizii, prin „mijloc de transport pentru animale” se înțelege orice mijloc de transport utilizat sau care a fost utilizat pentru transportul porcinelor.
   Articolul 2
   Statele membre se asigură că, la sosirea din Rusia, operatorul de transport sau șoferul unui mijloc de transport pentru animale furnizează autorității competente a statului membru în cauză, la punctul de intrare pe teritoriul Uniunii, informații care atestă că mijlocul de transport a fost curățat și dezinfectat după ultima descărcare a porcinelor.
   Aceste informații pot fi prezentate sub forma unei declarații, astfel cum este stabilită în anexa I sau într-o altă formă echivalentă. Dacă informațiile sunt prezentate într-o altă formă, acestea vor include toate elementele stabilite în anexa menționată. Originalul declarației se păstrează de către autoritatea competentă, iar copia de către operatorul de transport/șoferul mijlocului de transport pentru animale.
   Articolul 3
   Autoritatea competentă a statului membru în care este situat punctul de intrare în Uniune verifică mijloacele de transport pentru animale care intră pe teritoriul Uniunii din Rusia, în scopul de a determina dacă au fost curățate și dezinfectate în mod corespunzător.
   Dacă curățarea și dezinfectarea s-au efectuat în mod satisfăcător, autoritatea competentă eliberează un certificat în conformitate cu modelul prezentat în anexa II. Originalul certificatului se păstrează de către operatorul de transport/șoferul mijlocului de transport pentru animale, iar copia documentului se păstrează de către autoritatea competentă.
   Dacă curățarea și dezinfectarea nu au fost efectuate în mod corespunzător, autoritatea competentă poate:
   
               (a)
            
            
               să refuze intrarea mijlocului de transport pentru animale pe teritoriul Uniunii; sau
            
         
               (b)
            
            
               să supună mijlocul de transport pentru animale unei curățări și dezinfectări corespunzătoare într-un loc desemnat de autoritatea competentă, cât mai aproape posibil de punctul de intrare pe teritoriul Uniunii din statul membru în cauză.
            
         Articolul 4
   Prezenta decizie se adresează statelor membre.
   
      Adoptată la Bruxelles, 3 februarie 2011.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 24, 30.1.1998, p. 9.
   
      (2)  JO 121, 29.7.1964, p. 1977/64.
   
      ANEXA I
      
         Model de declarație care trebuie furnizată de operatorul de transport/șoferul mijlocului de transport pentru animale
      
      Subsemnatul, operator de transport/șofer al mijlocului de transport pentru animale … …declar că:
      
         (a se indica numărul plăcuței de înmatriculare)
      
      
                  —
               
               
                  cea mai recentă descărcare a animalelor a avut loc în:
                  
                              Țara, regiunea, localitatea
                           
                           
                              Data
                              (zz.ll.aa)
                           
                           
                              Ora
                              (hh:mm)
                           
                        
                               
                           
                           
                               
                           
                           
                               
                           
                        
                               
                           
                        
            
                  —
               
               
                  după descărcare, mijlocul de transport a fost supus unor operații de curățare și dezinfectare. Curățarea și dezinfectarea au inclus compartimentul pentru animale, rampa de încărcare, roțile și cabina șoferului, precum și echipamentul/cizmele de protecție utilizate în cursul descărcării.
                  Curățarea și dezinfectarea au avut loc în:
                  
                              Țara, regiunea, localitatea
                           
                           
                              Data
                              (zz.ll.aa)
                           
                           
                              Ora
                              (hh:mm)
                           
                        
                               
                           
                           
                               
                           
                           
                               
                           
                        
                               
                           
                        
            
                  —
               
               
                  următorul dezinfectant a fost utilizat respectând concentrația recomandată de fabricant (a se indica substanța și concentrația): …
                  
                              Data
                           
                           
                              Localitatea
                           
                           
                              Semnătura operatorului/șoferului
                           
                        
                               
                           
                           
                               
                           
                           
                               
                           
                        
                              Numele operatorului de transport/șoferului mijlocului de transport pentru animale și adresa comercială (cu majuscule) …
                           
                        
            
   
      ANEXA II
      
         Certificat care atestă curățarea și dezinfectarea mijloacelor de transport pentru animale utilizate pentru transportul porcinelor și care intră pe teritoriul Uniunii din Rusia
      
      Subsemnatul, funcționar, certific faptul că am controlat următoarele la data de astăzi:
      
                  1.
               
               
                  mijlocul (mijloacele) de transport cu numărul plăcuței (plăcuțelor) de înmatriculare … și am constatat vizual că suprafața de încărcare este curățată în mod corespunzător.
                  [a se insera numărul (numerele) plăcuței (plăcuțelor) de înmatriculare]
               
            
                  2.
               
               
                  informațiile furnizate sub forma unei declarații, stabilită în conformitate cu anexa I la Decizia 2011/78/UE a Comisiei sau într-o altă formă echivalentă care include elementele menționate în anexa I la Decizia 2011/78/UE.
                  
                              Data
                           
                           
                              Ora
                           
                           
                              Localitatea
                           
                           
                              Autoritatea competentă
                           
                           
                              Semnătura funcționarului (1)
                              
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                        
                              Ștampila:
                           
                           
                              Numele cu majuscule:
                              …
                           
                        
            
         (1)  Culoarea ștampilei și a semnăturii trebuie să fie diferită de culoarea textului imprimat.